Source: https://revista22.ro/actualitate-interna/sefa-iccj-cristina-tarcea-se-apara-azi-in-csm-fata-de-acuzatiile-aduse-de-inspectia-judiciara
Timestamp: 2019-12-06 21:29:09+00:00
Document Index: 35282379

Matched Legal Cases: ['CSM ', 'CSM ', 'CSM ', 'articolul 99', 'articolul 31', 'articolul 32', 'articolul 99', 'csm ']

Șefa ÎCCJ, Cristina Tarcea, se apără azi în CSM față de acuzațiile aduse de Inspecția Judiciară | Revista 22 GDPR
Șefa ÎCCJ, Cristina Tarcea, se apără azi în CSM față de acuzațiile aduse de Inspecția Judiciară
Secția pentru judecători în materie disciplinară a CSM discută, miercuri, acțiunea exercitată de Inspecția Judiciară față de președintele Înaltei Curți de Casație și Justiție, Cristina Tarcea.
Pe 19 decembrie, Inspecția Judiciară anunța că a exercitat acțiunea disciplinară față de președintele Instanței supreme pentru refuzul nejustificat de a îndeplini o îndatorire de serviciu și pentru nerespectarea dispozițiilor privind distribuirea aleatorie a cauzelor.
"Inspecția Judiciară a exercitat acțiunea disciplinară față de doamna judecător Iulia Cristina Tarcea, președintele Înaltei Curți de Casație și Justiție, pentru refuzul nejustificat de a îndeplini o îndatorire de serviciu și nerespectarea dispozițiilor privind distribuirea aleatorie a cauzelor, abateri disciplinare prevăzute de articolul 99 litera f) și o) din Legea 303/2004", se precizează într-un comunicat al IJ transmis Agerpres.
Potrivit sursei citate, în privința abaterii disciplinare prevăzute de articolului 99 litera f), inspectorii judiciari au reținut că președintele Înaltei Curți a refuzat nejustificat să îndeplinească îndatoririle de serviciu cu privire la constituirea completurilor de 5 și de 2 judecători prevăzute la articolul 31 alineatul (1) litera b) și articolul 32 din Legea 304/2004, modificată și completată prin Legea 207/2018.
Cu referire la abaterea disciplinară prevăzută de articolul 99 litera o), Inspecția Judiciară a reținut că, prin refuzul de a implementa dispozițiile de imediată aplicare ale Legii 207/2018, 40 de cauze de competența completurilor de 5 judecători și 11 cauze de competența completurilor de 2 judecători nu au fost repartizate aleatoriu unor completuri în compunerea prevăzută de legea în vigoare la data înregistrării lor.
csm inspectia judiciara cristina tarcea iccj